અમદાવાદ સહિત છ મહાનગરપાલિકાનો અને નગરપાલિકાથી પંચાયત સુધીની ચૂંટણી માટે ૨૭ નવેમ્બરે પ્રચાર પડઘમ શાંત થશે. પરંતુ આ યુદ્ધ મતદાન પછી પણ ખેલાય એવી રીતે યોદ્ધાઓ મેદાનમાં ઉતર્યા છે. આનાથી સૌથી મોટો પડકાર ભાજપને છે. અત્યાર સુધી એન્ટી ઇન્કમ્બન્સીની સાથે તુવેરદાળ, મગદાળના ભાવો, ફિક્સ પગારદારો, પાટીદારોનો પડકાર હતો, પરંતુ છેલ્લા એક સપ્તાહમાં દાવેદારો શસ્ત્રો સજાવીને મેદાનમાં ઉતરી પડતાં ભાજપની પરેશાનીમાં વધારો થયો છે. અમદાવાદમાં સૌથી મોટો મોરચો વિધાનસભા વિસ્તાર એવા ઘાટલોડિયા અને નારણપુરામાં ખુલ્યો છે.